open-index/open-wikipedia-markdown huggingface dataset:
Jaakko Niinistö

**Jaakko Tuomas Niinistö** (25. elokuuta 1975 Vantaa – 23. maaliskuuta 2025 Vantaa) oli suomalainen tekniikan tohtori ja dosentti. Hän oli vuoteen 2023 Vantaan asukaspalveluista vastannut apulaiskaupunginjohtaja. Vantaan kaupunginvaltuuston valitessa asukaspalveluista vastaavaa apulaiskaupunginjohtajaa tammikuussa 2015 hän voitti virkaa siihen asti väliaikaisesti hoitaneen Heidi Nygrenin äänin 37–24. Niinistö toimi tutkijana Helsingin yliopiston epäorgaanisen kemian laboratoriossa. Kun apulaiskaupunginjohtajan virka lakkautettiin, hän jatkoi Vantaan kasvupalveluiden johtajana vuosina 2020–2023.

Ennen valintaansa apulaiskaupunginjohtajaksi Niinistö toimi Vantaan kaupunginvaltuuston ja -hallituksen jäsenenä sekä jälkimmäisen toisena varapuheenjohtajana. Hän oli myös perussuomalaisten valtuustoryhmän puheenjohtaja. Niinistöstä tuli ensimmäinen kunnalliseen johtovirkaan valittu perussuomalainen. Hän oli puolueen jäsen kesään 2017 asti.

Jaakko Niinistön isä oli Teknillisen korkeakoulun professori Lauri Niinistö ja veli on Jussi Niinistö.

## Lähteet

## Aiheesta muualla
* Simo Kymäläinen, Ensimmäisenä perussuomalaisena kunnanjohtajaksi valittu Jaakko Niinistö on kuollut, Yle.fi, uutiset 25.3.2025
Humalajärvi (Toivakka)

**Humalajärvi**  on Keski-Suomessa Toivakan Humalamäellä sijaitseva järvi.

## Maantietoa
Järven pinta-ala on 123 hehtaaria eli 1,2 neliökilometriä, se on 3,1 kilometriä pitkä ja 750 metriä leveä. Se sijaitsee Toivakan kirkonkylältä lähes viisi kilometriä pohjoiseen Humalamäellä. Järvellä on kartan mukaan kaksi saarta, joista suurin sijaitsee pohjoispäässä Huikonlahden suulla aivan rannan tuntumassa. Saareen johtaa yksityistie siltaa pitkin. Toinen saari Paasinkivi on keskellä järveä sijaitseva luoto. Järven eteläpäässä on länteen työntyvä erillinen lahti Lammiste, joka on 250 metriä pitkä. Järvi on luodattu ja siitä on julkaistu syvyyskartat. Järven tilavuus on 3,67 miljoonaa kuutiometriä eli 0,00367 kuutiokilometriä. Sen keskisyvyys on 3,0 metriä ja suurin syvyys on 6,0 metriä. Järven pohja vaikuttaa luotaustietojen mukaan olevan tasapohjainen. Järven rantaviivan pituus on 9,3 kilometriä ja sen rannat ovat metsämaata lukuun ottamatta eteläpään rantoja ja pohjoispään länsirantaa, jonne ulottuu peltomaita. Järven ympäristössä on 14 kiinteästi asuttua tilaa, joista maantiloja on noin viisi. Rannoille on lisäksi rakennettu yli 30 vapaa-ajan asuntoa. Niille tulee tiet järven itärantaa seuraavalta yhdystieltä 16669 ja luoteeseen järven eteläpäästä kääntyvältä yhdystieltä 6181. Sen rannalla on Jyväskylän helluntaiseurakunnan leirikeskus .

## Luontoarvoja
Järvi on lievästi rehevä. Siihen on istutettu kuhaa, järvitaimenta, siikaa, planktonsiikaa sekä järvisiikaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) järvi kuuluu. Järven vedenpinnan korkeus on 96,2 metriä mpy. Järvi on valuma-alueensa latvajärviä. Siihen on johdettu metsäojia sen omasta lähiympäristöstä. Järven laskujoki Kalajoki lähtee sen eteläpäästä ja se yhtyy 2,3 kilometrin päässä Saarisen ja Vuojärven läpi virtaavaan Pitkäjokeen, joka laskee itse Leppäveden eteläosaan.

## Historiaa
Vuoden 1963 peruskartassa on järven ympärillä kymmenen maatilaa ja niiden peltoja ylettyi rantoihin asti järven keskikohtia lukuun ottamatta. Järven pohjoispäässä sijaitsi kansakoulu vielä vuoden 1983 peruskartassa.

## Lähteet
Seppo Pirttikoski

**Seppo Pirttikoski** on Ilmajoen entinen kunnanjohtaja. Hänet valittiin tehtävään kesäkuussa 2004, ja hän voitti vastaehdokkaansa Laila Mäkelän ja Pekka Rajalan selvin numeroin. Sitä ennen hän oli Ylihärmän kunnanjohtaja. Pirttikoski irtisanoutui henkilökohtaisista syistä loppusyksynä 2021.

Pirttikoski oli Suomen Keskustan ehdokkaana vuoden 2015 eduskuntavaaleissa, joissa hän sai 3&nbsp;058 ääntä mutta ei tullut valituksi.

Pirttikoski harkitsi eduskuntavaaliehdokkuuttaan vuoden 2019 eduskuntavaaleissa kansalaispuolueen ehdokkaana.

## Yksityiselämä
Pirttikoski on jäänyt kiinni rattijuopumuksesta marraskuussa 2013 ja törkeästä rattijuopumuksesta lokakuussa 2016. Hän sai jälkimmäisestä Ilmajoen kunnanhallitukselta kirjallisen varoituksen.

Marraskuussa 2016 Etelä-Pohjanmaan käräjäoikeus tuomitsi Pirttikosken vuoden lähestymiskieltoon hänen häiriköityään entistä vaimoaan toistuvasti. Elokuussa 2017 kunnanjohtaja Seppo Pirttikoski tuomittiin ex-vaimon ahdistelusta.

## Lähteet
Bildungshaus Wolfsburg

**Wolfsburgin kaupunginkirjasto ja koulutuskeskus** (*Bildungshaus Wolfsburg*) on Saksan Ala-Saksissa olevaan Wolfsburgin kaupunkiin suunniteltu rakennus, johon tulee kaupunginkirjasto, mediakeskus, lukio ja aikuiskoulutuskeskus. Rakennuksen on suunnitellut Esa Ruskeepään toimisto, joka voitti suunnittelukilpailun. Voittajan valinta julkistettiin tammikuussa 2015. 

Rakennus sijoittuu Klieversbergin puiston laidalle siten, että puisto jatkuu rakennuksen sisään. Rakennuksen pinta ala on 16500 neliömetriä ja sen todennäköinen valmistumisvuosi on 2017.

## Lähteet

## Aiheesta muualla
*Finnish Architecture  
*Wolfsburgin kaupunginkirjaston sivusto
Esa Ruskeepää

**Esa Ruskeepää** (s. 1980) on suomalainen arkkitehti, joka johtaa toimistoaan Esa Ruskeepää Architects. Toimisto on perustettu 2012. Sitä ennen Ruskeepää työskenteli Mikko Heikkisen ja Markku Komosen toimistossa.

Toimiston ensimmäinen suunnitteluhanke oli elokuussa 2015 Espoon Suurpeltoon valmistunut Opinmäen kansainvälinen koulu. Se on ottanut osaa useisiin kilpailuihin, eikä sillä toistaiseksi ole suoria toimeksiantoja. Toimiston kilpailuehdotus Leap sijoittui toiseksi Aalto-yliopiston Otaniemen ydinkampuksen avoimessa kansainvälisessä suunnittelukilpailussa vuonna 2013.

Toimisto voitti Wolfsburgin kaupunginkirjaston ja koulutuskeskuksen Bildungshaus Wolfsburg suunnittelukilpailun tammikuussa 2015. 

## Lähteet

## Aiheesta muualla
*Esa Ruskeepään toimisto
Jani Mahanen

**Jani Mahanen** (s. 12. tammikuuta 1990 Helsinki) on suomalainen jalkapalloilija. Hän on pelipaikaltaan oikea laitalinkki.

Mahanen pelasi vuosina 2011–2012 Kakkosta IF Gnistanissa yhteensä 23 ottelun verran. Vuonna 2014 hän pelasi Kuopion Palloseurassa kuusi Veikkausliiga-ottelua ja KuFu-98:ssa 17 Kakkosen ottelua. Ensiesiintymisensä pääsarjatasolla Mahanen teki 12. huhtikuuta 2014, kun KuPS hävisi vieraissa Helsingin Jalkapalloklubille 1–3.

## Lähteet
Kevin Bobson

**Kevin Bobson** (s. 13. marraskuuta 1980 Amsterdam, Alankomaat) on alankomaalainen entinen jalkapalloilija, pelipaikaltaan vasen laituri.

Bobson pelasi Alankomaiden pääsarjassa Eredivisiessä 194 ottelua edustaen AFC Ajaxia, NAC Bredaa, Willem II Tilburgia ja NEC Nijmegeniä. Lisäksi hän pelasi yhdeksän ottelua Espanjan pääsarjassa Primera Divisiónissa RCD Espanyolin joukkueessa.

## Lähteet
Easter Everywhere

**Easter Everywhere** on psykedeelinen rock-yhtye The 13th Floor Elevatorsin toinen albumi vuodelta 1967.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Roky Erickson – laulu, komppikitara, huuliharppu
* Tommy Hall – electric jug
* Stacy Sutherland – soolokitara
* Dan Galindo – basso
* Danny Thomas – rummut
* John Ike Walton – rummut kappaleissa:("She Lives (In a Time of Her Own)" ja "Levitation")
* Ronnie Leatherman – basso kappaleissa: ("She Lives (In a Time of Her Own)" ja "Levitation")
* Clementine Hall – taustalaulu kappaleessa: ("I Had to Tell You")
 
## Arviot
* Allmusic:  

## Lähteet
Filip De Wilde

**Filip Alfons De Wilde** (s. 5. heinäkuuta 1964 Zele, Belgia) on belgialainen entinen jalkapallomaalivahti.

De Wilde pelasi yli 20 vuotta kestäneellä ammattilaisurallaan eurooppalaisissa pääsarjoissa yhteensä 629 ottelua, joista 562 Belgian Eerste klassessa. Pisimpään hän edusti RSC Anderlechtia, jossa hän vuosina 1987–1996 ja 1998–2003 pelasi 369 liigaottelua voittaen kuusi mestaruutta, yhteensä 13 kansallisen sarjan mitalia ja lisäksi kolme kertaa Belgian cupin. De Wilde pelasi Belgian pääsarjassa myös KSK Beverenissä ja KSC Lokerenissä. Hän voitti myös Beverenissä sekä mestaruuden että cupin. Belgian pääsarjan lisäksi De Wilde pelasi 50 ottelua Portugalin Primeira Ligassa Sporting Clube de Portugalin joukkueessa ja 17 ottelua Itävallan Bundesliigassa edustaen SK Sturm Grazia.

Belgian maajoukkueessa De Wilde pelasi vuosina 1989–1990, 1993 ja 1995–2000 yhteensä 33 ottelua. Hän oli mukana MM-kisoissa 1990, 1994 ja 1998 sekä EM-kisoissa 2000.

## Saavutukset

**Beveren:**
* Belgian-mestaruus: 1983–1984
* Belgian cupin voitto: 1982–1983

**Anderlecht:**
* Belgian-mestaruus (6): 1990–1991, 1992–1993, 1993–1994, 1994–1995, 1999–2000, 2000–2001
** Belgian liigan toinen sija (5): 1988–1989, 1989–1990, 1991–1992, 1995–1996, 2002–2003
** Belgian liigan kolmas sija (2): 1998–1999, 2001–2002
* Belgian cupin voitto (3): 1987–1988, 1988–1989, 1993–1994

**Sporting CP:**
* Portugalin liigan toinen sija: 1996–1997

## Lähteet
Blue Cheer (albumi)

**Blue Cheer** on saman nimisen yhtyeen neljäs albumi vuodelta 1969.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Bruce Stephens – kitara, laulu, taustalaulu
* Dickie Peterson – basso, kitara, laulu
* Ralph Burns Kellogg – kosketinsoittimet
* Norman Mayell – rummut, kitara, lyömäsoittimet
* Gary Yoder – kitara, huuliharppu, laulu

## Arviot
* Allmusic:  
* Robert Christgau: B

## Lähteet
The Original Human Being

**The Original Human Being** tai (BC#5) on Blue Cheerin viides albumi vuodelta 1970.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Dickie Peterson – basso, kitara, laulu 
* Ralph Burns Kellogg – urut, piano, basso
* Norman Mayell – rummut, kitara, sitar, lyömäsoittimet 
* Gary Yoder – kitara, harppu, laulu 

## Arviot
* Allmusic:  

## Lähteet
Retba

**Retba**, toiselta nimeltään **Lac Rose** on järvi Senegalissa. Järven vesi on värjäytynyt vaaleanpunaiseksi mikroskooppisen *Dunaliella salina* -levän vuoksi. Järven suolapitoisuus on lähes yhtä suuri kuin Kuolleessameressä.

## Lähteet

## Aiheesta muualla
Jyri Forsström

**Jyri Forsström** (s. 6. elokuuta 1980 Helsinki) oli Elmu ry:n eli Elävän Musiikin Yhdistyksen hallituksen puheenjohtaja, Music Kickup Oy:n markkinointijohtaja sekä Jenkatehdas Oy osakas. Hän on työskennellyt musiikin ja median parissa 2000-luvun alusta, muun muassa NRJ Finland Oy:n ja SBS Finland Oy:n (nyk. SBS Discovery Media Oy) palveluksessa.

## Aiheesta muualla
* Jyri Forsströmin LinkedIn sivu
*
Timo Rotonen

**Timo Tapani Rotonen** (s. 16. heinäkuuta 1959 Pudasjärvi) on suomalainen kenraaliluutnantti evp. Hän toimi viimeksi Puolustusvoimien sotatalouspäällikkönä Pääesikunnassa vuosina 2018–2019.

Aiemmin Rotonen toimi Puolustusvoimien logistiikkalaitoksen ensimmäisenä johtajana 2015–2017. Sitä edeltävissä tehtävissä hän on palvellut logistiikkapäällikkönä Pääesikunnassa, huoltopäällikkönä Maavoimien esikunnassa, esikuntapäällikkönä Puolustusvoimien/Maavoimien materiaalilaitoksen esikunnassa, komentajana Helsingin ilmatorjuntarykmentissä, Oriveden asevarikon päällikkönä, vanhempana osastoupseerina Helsingin ilmatorjuntarykmentissä, osastopäällikkönä Ilmatorjuntakoulussa ja patterinpäällikkönä Oulun ilmatorjuntapatteristossa.

Rotosella on kokemusta YK:n rauhanturvatehtävissä (UNPREDEP) entisessä Jugoslavian tasavallassa Makedoniassa, jossa hän toimi Pohjoismaiden yhteisessä pataljoonassa (NORDBAT) pataljoonaupseerina sekä tarkkailijaoperaation apulaiskomentajana (UNTSO) Lähi-idässä.

Rotonen valmistui Sotakorkeakoulusta vuonna 1991. 

Hän on opiskellut Italiassa NATO Defense Collegessa ja Yhdysvalloissa Naval Postgraduate Schoolissa. Rotonen ylennettiin prikaatikenraaliksi vuonna 2012, kenraalimajuriksi vuonna 2014 ja kenraaliluutnantiksi 2018. Hän jäi reserviin vuoden 2019 lopusta.

Reserviin jäätyään hän on toiminut useiden yritysten hallitustehtävissä (Leijona Catering Oy ja Millog Oy) sekä asiantuntijana puolustusmateriaaliteollisuuteen liittyvissä selvityksissä.

## Lähteet
* Timo Rotosen Curriculum Vitae puolustusvoimat.fi -sivulla  

### Viitteet
Cantamos

**Cantamos** on country rock-yhtye Pocon kahdeksas albumi vuodelta 1974.

## Kappaleet
### A-puoli
# 
# 
# 
# 

### B-puoli
# 
# 
# 
# 
# 

## Kokoonpano
* Paul Cotton – kitara, laulu
* Rusty Young – steel-kitara, banjo, kitara, laulu
* Timothy B. Schmit – basso, laulu
* George Grantham – rummut, laulu

## Arviot
* Allmusic:  

## Lähteet
Kari Renko

**Kari Juhani Renko** (s. 23. kesäkuuta 1961 Salo) on suomalainen erikoisupseeri ja insinöörikenraalimajuri. Hän toimi Puolustusvoimien logistiikkalaitoksen johtajana vuoden 2020 alusta kesäkuuhun 2022. Sitä ennen hän palveli logistiikkalaitoksen apulaisjohtajana 2015–2019 ja sotavarustepäällikkönä Pääesikunnassa 2014.

Renko valmistui ylioppilaaksi Heinolan Lyseonmäen lukiosta 1981 ja lentokoneinsinööriksi (DI) Teknillisestä korkeakoulusta 1987. Opiskeluaikoinaan Renko toimi Polyteknikkojen ilmailukerhon puheenjohtajana. Valmistuttuaan hän toimi tutkijana Teknillisessä korkeakoulussa 1987–1992. Vuonna 2016 Renko promovoitiin Aalto-yliopiston tekniikan kunniatohtoriksi.

Renko aloitti uransa Puolustusvoimissa vuonna 1992. Hän työskenteli Ilmavoimien esikunnassa toimistoinsinöörinä 1992–1997, teknillisenä johtajana 1997–2004 ja apulaisosastopäällikkönä 2006–2007. Vuodet 2004–2006 hän työskenteli Karjalan lennoston lentoteknillisenä johtajana. Vuosina 2007–2010 Renko toimi apulaispuolustusasiamiehenä Washingtonissa, Yhdysvalloissa. Vuonna 2010 hän toimi Ilmavoimien materiaalilaitoksen apulaisosastopäällikkönä ja 2010–2014 osastopäällikkönä.

Renko ylennettiin insinööriprikaatikenraaliksi ja nimitettiin puolustusvoimien pääinsinööriksi vuonna 2014. Insinöörikenraalimajuriksi hänet ylennettiin vuonna 2018.

## Lähteet
Head over Heels

**Head Over Heels** on country rock-yhtye Pocon yhdeksäs albumi vuodelta 1975.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
*Paul Cotton - kitara, laulu
*Rusty Young - kitara, laulu
*Timothy B. Schmit - basso, laulu
*George Grantham - rummut, laulu
*Donald Fagen – Syntetisaattori
*Victor Feldman – lyömäsoittimet
*Steve Forman – lyömäsoittimet
*Al Garth – viulu
*Mark Henry Harman – kosketinsoittimet, piano, sello
*Jimmie Haskell – jousien sovutus kappaleeseen: "Down In The Quarter"
*Milt Holland – lyömäsoittimet
*Garth Hudson – kosketinsoittimet
*Michael Von Verdick – laulu

## Arviot
* Allmusic:  

## Lähteet
Rômulo (jalkapalloilija, 1990)

**Rômulo Borges Monteiro** eli **Rômulo** (s. 19. syyskuuta 1990 Picos, Brasilia) on brasilialainen jalkapalloilija, pelipaikaltaan puolustava keskikenttäpelaaja. Hän edustaa Brasilian Série A:ssa pelaavaa Flamengoa.

Rômulo nousi Vasco da Gaman edustusjoukkueeseen kaudella 2010 ja teki ensiesiintymisensä Brasilian pääsarjassa Campeonato Brasileiro Série A:ssa 15. heinäkuuta, kun joukkue pelasi maalittoman vierasottelun Goiásia vastaan. Hän nousi nopeasti joukkueen runkopelaajaksi pelaten ensimmäisenä kautenaan 22 ja toisena 32 pääsarjaottelua. Kaudella 2011 Vasco da Gama saavutti sarjassa hopeaa ja voitti Copa do Brasilin.

Kesällä 2012 Venäjän jalkapalloliigan Spartak Moskova hankki Rômulon kahdeksalla miljoonalla eurolla. Spartakissa hänen vastuunsa jäi kahtena ensimmäisenä kautena pienehköksi, sillä hän pelasi kaudella 2012–2013 neljä ja kaudella 2013–2014 yhdeksän liigaottelua.

Brasilian A-maajoukkueessa Rômulo teki ensiesiintymisensä vuonna 2011. Hän oli mukana kesäolympialaisissa 2012, joissa Brasilia voitti hopeaa.

## Saavutukset

**Vasco da Gama:**
* Campeonato Brasileiro Série A:n toinen sija: 2011
* Copa do Brasilin voitto: 2011

**Brasilian maajoukkue:**
* Olympiahopea: 2012

## Lähteet
Romulo

**Romulo/Rómulo/Rômulo**-nimisiä henkilöitä ovat:

* Romulo, *Romulo Alves Nobre* (s. 1986), brasilialais-venäläinen futsalpelaaja
* Rômulo, *Rômulo Souza Orestes Caldeira* (s. 1987), italialainen jalkapalloilija
* Rômulo, *Rômulo Borges Monteiro* (s. 1990), brasilialainen jalkapalloilija
* Rómulo Betancourt, venezuelalainen poliitikko
* Rómulo Gallegos, venezuelalainen kirjailija ja poliitikko
* Rómulo García, argentiinalainen katolinen arkkipiispa
* Romulo Geolina Valles, filippiiniläinen katolinen arkkipiispa
Neto

**Neto** on muun muassa seuraavien henkilöiden sukunimi:

* Agostinho Neto (1922–1979), Angolan ensimmäinen presidentti 1975–1979
* Belchior Joaquim da Silva Neto (1918–2000), brasilialainen katolinen piispa
* Dovenir Domingues Neto (s. 1981), brasilialainen futsalpelaaja
* Ernesto Neto (s. 1964), brasilialainen kuvataiteilija
* João Cabral de Melo Neto (1920–1999), brasilialainen runoilija, diplomaatti ja yliopiston luennoitsija
* João Marinho Neto (s. 1912, brasilialainen maailman vanhin elossa oleva mies
* José de Lanza Neto (s. 1952), brasilialainen katolinen piispa
* Luís Neto (s. 1988), portugalilainen jalkapalloilija
* Manuel Neto Quintas (s. 1949), portugalilainen katolinen piispa
* Mário Clemente Neto (1940–2024), brasilialainen katolinen piispa
* Norberto Murara Neto (s. 1989), brasilialainen jalkapallomaalivahti
* Paulo de Carvalho Neto (1923–2003), brasilialais-yhdysvaltalainen folkloristi ja kirjailija
* Pedro Neto (s. 2000), portugalilainen jalkapalloilija
* Raul Neto (s. 1992), brasilialainen koripalloilija
* Vânia Neto (s. 1979), portugalilainen poliitikko ja europarlamentaarikko.
Autoilun verotus Suomessa

**Autoilun verotus Suomessa** tarkoittaa Suomessa autoilusta perittäviä veroja. Autoilusta peritään useita veroja. Tällaisia veroja ovat autovero, ajoneuvovero ja liikennepolttoaineiden sisältämä polttoainevero. Lisäksi autoiluun liittyvät käyttövoimavero ja liikenne- ja autovakuutusten sisältämä vakuutusmaksuvero. Autoista ja liikennepolttoaineista peritään lisäksi arvonlisäveroa. Liikennevakuutus on Suomessa pakollinen vakuutus.

## Verojen kerääminen
Valtiovarainministeriö arvioi kerättävän 4,5 miljardia euroa vuodessa erilaisista autoiluun liittyvistä veroista. Autoalan Tiedotuskeskuksen mukaan valtio kerää lähes 8,0 miljardia euroa vuodessa autoilusta, kun laskelmassa on huomioitu mm. autoista ja liikennepolttoaineista perittävä arvonlisävero. Valtiovarainministeriön arvion mukaan bensiini-, diesel- ja korvaavien biopolttoaineiden valmisteveroina kerätään yhteensä noin 2,7 miljardia euroa vuodessa. Verojen osuus litrassa 95E10-bensiiniä on hieman yli 80 senttiä.

Lähde: Autoalan tiedotuskeskus

## Verovarojen käyttö
Vuonna 2014 liikenneverkolle osoitettiin valtion budjetissa 1701 miljoonaa euroa, josta valtion omistaman liikenneverkon ylläpitoon esitettiin 1061 miljoonaa euroa. Tämän lisäksi aikaisemmin päätettyjen hankkeiden toteuttamiseen varattiin 378 miljoonaa euroa. *Ilta-Sanomissa* vuoden 2014 alussa julkaistun jutun mukaan suurin osa autoilijoiden maksamista veroista kuluu muualla kuin liikenteen hyväksi. Suomessa autoilusta kannettavia veroja ei ole korvamerkitty. Autoalan Tiedotuskeskuksen mukaan tieliikenteen ja auton hankinnan verotus on Suomessa korkea.

Liikenneviraston vuonna 2012 julkaiseman Liikennejärjestelmän tuet-raportin mukaan kuitenkin: Kustannusvastaavuustarkasteluista nähdään, että tieliikenteen verotuksen yleisesti suureksi mielletty ylijäämä kutistuu merkittävästi kun tarkasteluun lisätään infrastruktuurikulujen ja ulkoisten kustannusten ohella tieliikenteeseen kohdentuvat tuet. Samoin myös muiden liikennemuotojen ja infrastruktuurien ylijäämä muuttuu alijäämäksi tai alijäämät kasvavat. On kuitenkin huomattava, että tuet-raportissa mainituista tukien muodoista merkittävimmät ovat polttoaineverotuksen verotuet, julkisen liikenteen suorat tuet sekä yksityisautoilun ja julkisen liikenteen käytön verotuet, jolloin ministeriössä lasketaan mm. aluepolitiikan aiheuttamat tukikustannukset sekä julkisen liikenteen tukeminen autoilun kustannuksiksi.

## Lähteet

## Aiheesta muualla
*Ilta-Sanomat: Autoilun verotuloja ei ole Suomessa korvamerkitty 
*Ilta-Sanomat: Autoilun veroeurot siirtyvät heikosti tiestön hyväksi 
*Autoalan Tiedotuskeskus: Autoilun verotus
Hossa (täsmennyssivu)

**Hossa** voi tarkoittaa ainakin seuraavia:

;Paikkoja
* Hossan kansallispuisto Suomussalmella
* Hossa, kulmakunta Kittilässä.

;Henkilöitä
* František Hossa, slovakialainen jääkiekkoilija ja valmentaja
* Marcel Hossa (s. 1981), slovakialainen jääkiekkoilija
* Marián Hossa (s. 1979), slovakialainen jääkiekkoilija, Marcel Hossan veli.
The Monkees (albumi)

**The Monkees** on The Monkees:in ensimmäinen albumi vuodelta 1966.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Micky Dolenz – rummut, laulu
* Davy Jones – kitara, laulu
* Michael Nesmith – kitara, laulu
* Peter Tork – kitara, laulu

## Arviot
* Allmusic:  

## Lähteet
Giulio Cesare contro i pirati

**Giulio Cesare contro i pirati** (”Julius Caesar vastaan merirosvot”) on vuonna 1962 valmistunut elokuva. Tyylilajiltaan historia-aiheista peplumia edustavan elokuvan on ohjannut Sergio Grieco. Sen pääosia esittävät Gustavo Rojo, Abbe Lane ja Gordon Mitchell.

## Juoni
Elokuva perustuu löyhästi tositapahtumaan, jossa Julius Caesar joutui kilikialaisten merirosvojen vangiksi.

Ylimyspuolueen johtajan Sullan vainoama Caesar pakenee ystävänsä Publiuksen kanssa Bithyniaan. Sen kuningas Nikomedes antaa hänen orjakseen merirosvo Hamarin rakastajattaren Plautian, jonka Caesar vapauttaa. He lähtevät laivalla Rodokselle mukanaan konsuli Valerius Torquatuksen tytär Quintilia. Hamar kaappaa laivan, mutta Plautian väliintulo säästää Caesarin ja hänen ystäviensä hengen. Publius lähetetään Roomaan hakemaan lunnaita Caesarin vaimolta Cornelialta. Nikomedesin sotapäällikkö Edom ryöstää lunnaat, mutta Plautia auttaa Caesaria pakenemaan. Caesar ja Valerius Torquatus kukistavat merirosvot ja Caesar palaa Roomaan, jossa Sulla on sillä välin kuollut.

## Näyttelijät

## Tuotanto
*Giulio Cesare contro i pirati* on kuvattu Dyaliscope-laajakangastekniikalla Eastmancolor-väreissä Incomin studiolla Roomassa sekä Dalmatian rannikolla Jugoslaviassa. Se on kömpelösti toteutettu historiaseikkailu, jonka heikkoa käsikirjoitusta ja näyttelijäsuorituksia kompensoivat Gordon Mitchellin sekä Abbe Lanen ja elokuvan muiden naisten ulkoiset avut. Elokuva tuotti Italiassa vaatimattomat 209 miljoonan liiran pääsylipputulot.

## Lähteet

## Aiheesta muualla
*
Here Are the Sonics

**Here Are the Sonics** on garage rock -yhtye The Sonicsin debyyttilevy vuodelta 1965.   

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

### Uudelleenjulkaisun bonuskappaleet
# 
# 
# 
#  (Cover of "Jingle Bells") 

## Kokoonpano
* Gerry Roslie – urut, piano, laulu
* Andy Parypa – basso
* Larry Parypa – soolokitara, laulu
* Rob Lind – saksofoni, laulu, huuliharppu
* Bob Bennett – rummut

## Arviot
* Allmusic:  

## Lähteet
Vakuutusmaksuvero

**Vakuutusmaksuvero** eli **vakuutusvero** on Suomessa vakuutussopimukseen perustuvasta vakuutusmaksusta perittävä vero. Vakuutusmaksuvero on mielletty arvonlisäverotusta täydentäväksi erityiseksi kulutusveroksi. On olemassa kuitenkin joitakin verosta vapaita vakuutusmaksuja, kuten henkilövakuutussopimukseen tai luottovakuutussopimukseen perustuvat sopimukset

Vakuutusmaksuveron verokanta on 1. syyskuuta 2024 lähtien 25,5 prosenttia eli vastaava kuin arvonlisäveron yleinen verokanta.

## Lähteet

## Aiheesta muualla
* Syventävät vero-ohjeet – Vakuutusmaksuverotus Suomessa
Neto (jalkapalloilija)

**Norberto Murara Neto** eli **Neto** (s. 19. heinäkuuta 1989 Araxá, Brasilia) on brasilialainen jalkapallomaalivahti. Hän edustaa Brasilian Série A:ssa pelaavaa Botafogoa.

## Seurajoukkueura
Neto teki ensiesiintymisensä pääsarjatasolla Brasilian Campeonato Brasileiro Série A:ssa 16. elokuuta 2009, kun hänen seuransa Atlético Paranaense voitti Grêmio Baruerin kotonaan 3–0. Yhteensä hän pelasi kaudella 2009 kaksi pääsarjaottelua. Kaudella 2010 Neto nousi seuran ykkösmaalivahdiksi pelaten 34 Série A -ottelua. Tammikuussa 2011 Italian Serie A:n Fiorentina hankki hänet 3,5 miljoonalla eurolla.

Kaudella 2010–2011 Neto ei vielä päässyt pelaamaan Italian Serie A:ssa, ja myös kaksi seuraavaa kautta hän istui enimmäkseen vaihtopenkillä pelaten niiden aikana yhteensä kahdeksan sarjaottelua. Kaudella 2013–2014 Neto nousi Fiorentinan ykkösmaalivahdiksi pelaten 35 sarjaottelua. Fiorentina saavutti kauden aikana Italian cupin toisen sijan.

Heinäkuussa 2015 Juventus hankki Neton ilmaisella siirrolla, kun hänen sopimuksensa Fiorentinan kanssa umpeutui. Hän viipyi Juventuksessa lopulta kaksi kautta, joiden aikana hän pelasi 11 Serie A:n ottelua ja yhden Mestarien liigan ottelun. Kesällä 2017 Neto siirtyi Espanjaan, jossa hän pelasi Valenciassa kahtena kautena 67 Espanjan liigan, viisi Mestarien liigan ja kahdeksan Eurooppa-liigan ottelua sekä Barcelonassa kolmen kauden aikana 12 Espanjan liigan ja neljä Mestarien liigan ottelua.

Neto siirtyi elokuussa 2022 englantilaisseura Bournemouthiin. Hän oli kaudella 2022–2023 joukkueen ykkösmaalivahti ja pelasi Valioliigassa 27 ottelua. Hän loukkaantui lokakuussa valioliigaottelussa West Ham Unitedia vastaan ja oli poissa kentiltä tammikuun puoliväliin saakka. Seuraavalla kaudella hän pelasi 32 sarjaottelua. Pelattuaan elokuussa 2024 Bournemouthissa kaksi valioliigaottelua hän oli loppukauden lainalla Arsenalissa, jossa pelasi yhden ottelun Mestarien liigassa.

Elokuussa 2025 Neto siirtyi Bournemouthista brasilialaisseura Botafogoon.

## Maajoukkueura

 
 

Neto oli mukana kesäolympialaisissa 2012, joissa Brasilia saavutti hopeaa. Hän pelasi joukkueensa kaksi ensimmäistä ottelua ja oli sen jälkeen vaihtopelaajana. Hän pelasi Brasilian A-maajoukkueessa ystävyysottelun El Salvadoria vastaan syyskuussa 2018. Hän oli varamaalivahtina Copa Américassa 2015.

## Lähteet
Snooker-kausi 2014–2015

Snookerin ammattilaiskausi **2014–2015** alkoi 10.–21. toukokuuta 2014 järjestetyllä Q School-turnauksella, josta oli viimeinen mahdollisuus ansaita pelioikeus alkavalle kaudelle.

## Ammattilaisturnaukset

## Lähteet
Hinterzarten

**Hinterzarten** on matkailukohteena tunnettu kunta lounaisessa Saksassa Baden-Württembergin osavaltiossa. Se sijaitsee keskellä Schwarzwaldia. Kunnan asukasluku oli kesäkuun 2022 lopussa 2&nbsp;695, ja sen pinta-ala on 33,37 neliökilometriä.

Hinterzarten on tunnettu talviurheilukaupunki. Siellä sijaitsee muun muassa nelimäkinen mäkihyppykeskus sekä monia muita urheilukeskuksia. Pohjoismaisten hiihtolajien nuorten MM-kilpailut järjestettiin tammikuussa 2010 Hinterzartenissa. Hinterzartenista on kotoisin monia menestyneitä mäkihyppääjiä, kuten muun muassa olympiavoiton saavuttaneet Dieter ja Georg Thoma sekä Sven Hannawald.

## Lähteet
* Kunnan verkkosivut 

### Viitteet
Sisäinen standardi

**Sisäinen standardi** tarkoittaa analyyttisessä kemiassa ainetta, jota lisätään analyysin yhteydessä sama määrä kaikkiin näytteisiin ja standardiliuoksiin. Sisäistä standardia käytetään erityisesti kromatografisissa ja spektrometrisissä analyyseissä. Tuntemattoman näytteen pitoisuus määritetään vertaamalla sisäisen standardin vastetta näytteen vasteeseen esimerkiksi kromatografiassa kromatogrammissa standardin ja analyytin aiheuttamien piikkien pinta-alaa vertaamalla. Sisäistä standardia käyttämällä voidaan menetelmän satunnaisista ja systemaattisista virheistä, esimerkiksi näytteen käsittelyn virheet, matriisihäiriöt tai laitehäiriöt, aiheuttama vääristymä korjata, koska virheet vaikuttavat samalla tavoin sekä sisäiseen standardiin että tutkittavaan analyyttiin. Käyttämällä sisäistä standardia myös rinnakkaisten näytteiden keskihajontaa voidaan pienentää.

Sisäinen standardin käyttö onnistuu vain silloin kuin sopiva standardi on olemassa. Sisäisen standardin tulisi käyttäytyä riittävän samankaltaisesti tutkittavan analyytin kanssa, mutta kuitenkin poiketa riittävästi, että esimerkiksi kromatografiassa sen retentio poikkeaa tutkittavasta aineesta riittävästi eli että se erottuu analyytistä. Sisäistä standardia ei myöskään saa olla jo valmiiksi tutkittavan näytteen matriisissa.

## Lähteet
HMS Barle (K298)

**HMS Barle** (viirinumero K298) oli Britannian kuninkaallisen laivaston vuonna 1943 palvelukseenotettu River-luokan fregatti, joka palveli toisessa maailmansodassa.

## Valmistus

Alus tilattiin 30. syyskuuta 1941 Montrealista Kanadasta Canadian Vickersiltä Yhdysvalloille luovutettavana partioaluksena *PG103*. Sen köli laskettiin 6. lokakuuta ja alus laskettiin vesille 26. syyskuuta 1942. Alus valmistui 30. huhtikuuta 1943. Ei ole tiedossa laskettiinko alus vesille kastettuna *HMS Barleksi*, mutta valmistuessaan se oli luovutettu Britannian kuninkaalliselle laivastolle.

## Palvelus
Alus liitettiin Britteinsaarille saavuttuaan ja varustamisen päätyttyä 5. saattajaryhmään heinäkuussa 1943 suojaamaan Atlantin saattueita. Alus siirrettiin brittiläiseen Tyynenmeren laivastoon vuoden 1944 lopulla ja se saapui Sydneyyn Australiaan tammikuussa 1945.
 
Alus palasi vuoden 1945 lopulla Britteinsaarille, jossa se poistettiin palveluksesta. Alus siirrettiin Yhdysvaltoihin, jossa se palautettiin Yhdysvaltain laivastolle 27. helmikuuta 1946. Myöhemmin alus romutettiin.

## Lähteet
*

### Viitteet
Lex Immers

**Alexander Ricard ”Lex” Immers** (s. 8. kesäkuuta 1986 Haag) on alankomaalainen jalkapalloilija, joka edustaa Eredivisiessä pelaavaa Feyenoord Rotterdamia. Oikeajalkainen Immers on pelipaikaltaan hyökkäävä keskikenttäpelaaja.

## Ura
Immers debytoi kasvattajaseuransa ADO Den Haagin edustusjoukkueessa Alankomaiden toiseksi korkeimmalla sarjatasolla elokuussa 2007. Kauden 2007–2008 jälkeen seura nousi Eredivisieen ja Immers teki pääsarjadebyyttinsä syyskuussa 2008 De Graafschapia vastaan. Avausmaali Eredivisiessä syntyi saman vuoden lokakuussa FC Volendamia vastaan. Immers edusti ADO Den Haagia vuoteen 2012 asti tehden parhaimmalla kaudellaan eli kaudella 2011–2012 Eredivisiessä kahdeksan maalia.

Heinäkuussa 2012 Immers siirtyi kasvattajaseurastaan Eredivisien perinneseuraan Feyenoord Rotterdamiin. Debyytti seuran paidassa Eredivisiessä tapahtui elokuussa 2012 FC Utrechtia vastaan ja avausmaali syntyi vielä samassa kuussa Heracles Almeloa vastaan. Ensimmäisellä kaudellaan seurassa Immers pelasi 32 ottelua, joissa syntyi 12 maalia. Toisella kaudellaan eli kaudella 2013–2014 maaleja tuli saman verran, mutta otteluita yksi enemmän. Myös kaudella 2014–2015 Immers on kuulunut seuran avainpelaajiin.

## Lähteet
*
Cafe Regatta

**Cafe Regatta** on kahvila Helsingin Taka-Töölössä. Kahvilarakennus on pieni punainen hirsimökki, joka on sijainnut samalla paikalla Merikannontiellä, Taivallahden rannalla, jo 1800-luvun lopusta alkaen. Alkujaan rakennus oli Pauligin kahvisuvun kalastusvaja.

Cafe Regatta on sisätiloiltaan pieni, mutta asiakaspaikkoja on sään salliessa lisää terassilla, josta levittäytyy merinäkymä. Kahvila terasseineen on koristeltu erilaisin käyttöesinein ja kyltein.
Terassilla on nuotiopaikka makkaran paistamista varten. 

Kahvilatuotteiden lisäksi Regatan valikoimiin kuuluu välinevuokrausta. Kesäkaudella kahvilalta voi vuokrata käyttöönsä kanootin, kajakin, soutuveneen tai SUP-laudan.

Lähistöllä on useita nähtävyyksiä, kuten Sibelius-monumentti, Soutustadion, joka rakennettiin Helsingin olympialaisia varten, sekä vanha Pauligin huvila. 

## Suosio
Kahvila Regatta on mainittu erilaisilla Helsinkiä esittelevillä matkailusivustoilla, ja siksi siellä käy paikallisten lisäksi myös turisteja. TripAdvisor-palvelussa kahvila on saanut lukuisia arvosteluja ja 4,5/5 tähteä. Regatta voitti myös City-lehden suuressa ravintolaäänestyksessä 2014 kaupungin parhaan kahvilan tittelin.

## Lähteet

## Aiheesta muualla

*Cafe Regatan Facebook-sivu
*Cafe Regatta Google Mapsissa
Cameron Richardson

**Cameron Richardson** (s. 11. syyskuuta 1979 Baton Rouge, Louisiana) on yhdysvaltalainen näyttelijä ja malli.

Richardson tunnetaan näyttelijänä parhaiten roolistaan televisiosarjassa *[[Harper’s Island]]* ja elokuvassa *[[Alvin ja pikkuoravat (elokuva)|Alvin ja pikkuoravat]]*.

## Lähteet
Corsiaceae

**Corsiaceae** on siemenkasviheimo koppisiemenisten Liliales-lahkossa, johon sen lisäksi kuuluvat heimot Campynemataceae, Petermanniaceae, myrkkyliljakasvit (Colchicaceae), inkaliljakasvit (Alstroemeriaceae), Melanthiaceae, punahuppukasvit (Philesiaceae), Rhipogonaceae, sarsaparillakasvit (Smilacaceae) ja liljakasvit (Liliaceae).

## Tuntomerkit
Corsiaceae-kasvit ovat lehtivihreättömiä, sienijuuren varassa eläviä, juurakollisia tai tyvimukulallisia ruohoja. Lehdet ovat kierteisesti tai kahdessa rivissä, silposuonisia ja umpituppisia. Kukat sijaitsevat yksittäin varsipäätteisesti ja ovat vastakohtaisia. Kehälehdet ovat kookkaita, ulomman kiehkuran keskimmäinen lehti muodostaa huulen. Sikiäin on kehänalainen, siinä on laitaistukat, ja vartalo on lyhyt tai puuttuu, vaihtelevassa määrässä haaraton. Kussakin emilehdessä on paljon siemenaiheita. Siemenaiheissa on pitkä varsi (funikulus). Hedelmä avatutuu sivultaan kolmeksi liuskaksi ja eroaa istukoista tai kärjestä. Siemenet ovat vähäpätöisiä, ja niissä on erilaistumaton alkio.

Suvussa *[[Corsia]]* heteet ovat tyveltään kasvaneet kiinni emiön vartaloon, jolloin muodostuu siitintukuksi eli gynostemiumiksi nimitetty rakenne. Lajilla *[[Corsia dispar|C. dispar]]* toimivia heteitä on viisi, huulen kanssa kohdakkainen hede on muuttunut joutoheteeksi.

## Levinneisyys
Heimon kasvit ovat kotoisin Etelä-Kiinasta, Etelä-Amerikan eteläosasta, Uudesta-Guineasta ja Australiasta.

## Luokittelu
Corsiaceae-heimossa on kolme sukua ja 30 lajia. Toisen lähteen mukaan sukuja on kaksi: *[[Arachnitis]]* Phil. ja *[[Corsia]]* Becc.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Epätyypillinen työsuhde

**Epätyypillinen työsuhde** on virallisissa yhteyksissä kuultu termi, joka tarkoittaa muita kuin kokopäivätyötä tekevien kokoaikaisia työsuhteita. Näihin kuuluu mm. osa-aikatyö, määräaikaisen työsopimuksen perusteella tehtävä työ, kotona tehtävä työ, freelancetyö ja työvoiman vuokraukseen perustuva työ.

Useimmiten epätyypillisen työn perusteena on kuitenkin yritysten joustotarve. Joskus kyse on henkilöiden oma valinta olla lyhyemmissä työsuhteissa.

Epätyypillisten työsuhteet ovat vähitellen vallanneet alaa ja muodostuneet yhä tyypillisemmiksi.
Alkuaan epätyypillisyys ilmaantui työmarkkinoille sillä naiset tulivat yhä enenevässä määrin työmarkkinoille. Asiaan on vaikuttanut myös toimihenkilöiden määrän lisääntyminen ja palvelusektorin laajentuminen. Myös työttömyyden lisääntyminen on lisännyt epätyyppisten työsuhteiden osuutta tarjotuista töistä.

Epätyypillisillä työsuhteilla pyritään lisäämään työmarkkinoiden niin sanottua joustavuutta, eli pyritään eroon työnantajapuolta rasittavista pitkistä työsopimuksista ja teetetään työtä mieluimmin vain silloin, kun se on aivan välttämätöntä. Joustotyövoiman käyttö on yleistä sekä yksityisissä yrityksissä että valtion työpaikoissa ja julkisessa hallinnossa. Yritykset joustauttavat palkkaamalla pienemmän määrän vakituista henkilökuntaa ja tarpeen vaatiessa töihin tuodaan työntekijöitä, jotka työskentelevät vain kiireisimmän kauden yli.

## Lähteet
Ylioppilaiden kristillinen maailmanliitto

**Ylioppilaiden kristillinen maailmanliitto** (, **WSCF**) on maailman vanhin kansainvälinen opiskelijaliike ja vanhin ekumeeninen järjestö. Se on  perustettu vuonna 1895. 
WSCF:llä on jäsenjärjestöjä yli sadassa maassa. Keskustoimisto sijaitsee Geneven lähellä Le Grand-Saconnex’ssa, Sveitsissä.

Suomalaisia jäsenjärjestöjä ovat Suomen Kristillinen Ylioppilasliitto, SKY, ja Ortodoksinen Opiskelijaliitto (OOL).

## WSCF:ssa toimineita henkilöitä
**Suomalaisia**
* Inga-Brita Castrén,  Afrikan-työn sihteeri 1959–1962
* Risto Lehtonen, pääsihteeri 1968–1973
**Muita**
*John R. Mott, yhdysvalt., pääsihteeri 1895–1920, sai Nobelin rauhanpalkinnon 1946

## Lisää aiheesta
*http://www.wscfglobal.org/ WSCF

## Lähteet
Marcelo Silva

**Marcelo Andrés Silva Fernández** (s. 21. maaliskuuta 1989 Mercedes, Uruguay), joka tunnetaan paremmin nimellä **Marcelo Silva**, on uruguaylainen jalkapalloilija. Tällä hetkellä hän pelaa  Las Palmasin joukkueessa ja on edustanut 11 kertaa Uruguayta alle 20-vuotiaiden maajoukkueessa. 

## Seurajoukkueura

Espanjan La Ligaan UD Almerían joukkueeseen kotimaastaan Uruguaysta Silva siirtyi 2010 ja hän pelasi siellä aina vuoteen 2014 asti. Käyden kuitenkin pelaamassa vuokralla kotimaassaan 2012 Club Atlético Peñarol joukkueessa. 

## Lähteet
Le Raincy

**Le Raincy** () on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta itäkoilliseen. Se sijaitsee Île-de-Francen hallintoalueella Seine-Saint-Denis’n departementissa ja on Le Raincyn arrondissementin prefektuuri. Vuoden 2012 väestölaskennan mukaan Le Raincyssä oli noin 14 tuhatta asukasta. Kunta on ympäröiviä kuntia pienempi, mutta sen merkitystä kasvattavat muun muassa sen alueelle sijoittuneet monet koulut.

Le Raincyn kunta muodostettiin vuonna 1869 osista Livry-Garganin, Clichy-sous-Bois’n ja Gagnyn kuntia. Le Raincyn naapurikunnat ovat luoteessa Livry-Gargan, koillisessa Clichy-sous-Bois, kaakossa Gagny, etelässä Villemomble ja lännessä Les Pavillons-sous-Bois.

Le Raincyssa on RER-linjan asema Le Raincy – Villemomble – Montfermeil.
Tsíprasin I hallitus

**Tsíprasin I hallitus** oli Kreikan hallitus vuonna 2015. Sitä johti Kreikan pääministeri Aléxis Tsípras.

Hallitus koottiin tammikuun 2015 parlamenttivaalien jälkeen. Se oli järjestyksessä 21. hallitus Kreikan kolmannen tasavallan aikana (eli vuoden 1974 jälkeen). Hallitus seurasi Samarásin hallitusta ja aloitti toimintansa 27. tammikuuta 2015. Hallituksen puolueet olivat vasemmistolainen Syriza sekä keskustaoikeistolainen Itsenäiset kreikkalaiset (ANEL).

Tsípras ilmoitti hallituksen erosta 20. elokuuta 2015 ja seuraava pääministeri Vasilikí Thánou astui virkaan 27. elokuuta. Thánou oli Kreikan korkeimman oikeuden johtaja ja hän sanoi uuden hallituksen tärkeimmän tehtävän olevan vaalien järjestäminen.

Syyskuun 2015 parlamenttivaalien jälkeen koottiin Tsíprasin II hallitus.

## Ministerit

Hallituksen ministerit olivat:

## Lähteet
Saint-Maur-des-Fossés

**Saint-Maur-des-Fossés** [sɛ̃ moʁ dɛ fɔse] on Ranskan kunta Pariisin kaakkoisella esikaupunkivyöhykkeellä noin 12 kilometriä Pariisin keskustasta kaakkoon. Se sijaitsee Île-de-Francen hallintoalueella Val-de-Marnen departementissa ja Créteil’n arrondissementissa. Vuoden 2012 väestölaskennan mukaan Saint-Maur-des-Fossés’ssa oli noin 74 tuhatta asukasta.

Saint-Maurissa asui elokuvaohjaaja Jacques Tati, joka kuvasi monet elokuvan *[[Enoni on toista maata]]* (1958) kohtaukset kaupungissa ja käytti avustajina paikallisia asukkaita. Kaupungin Place de la Pelouse -aukiolle on pystytetty veistos, joka kuvaa elokuvan julisteesta tuttua kohtausta: Tatin esittämä monsieur Hulot on kumartunut juttelemaan sisarenpojalleen. 

Kaupungin muita tunnettuja asukkaita ovat olleet kirjailijat François Rabelais, La Rochefoucauld, Victor Hugo, Alexandre Dumas vanhempi, Madame de Sévigné sekä Henryk Sienkiewicz. Laulajista Saint-Maurissa ovat asuneet Charles Trenet, Françoise Hardy ja Vanessa Paradis.

## Lähteet
Omar Abdulrahman

**Omar Abdulrahman Ahmed Al Raaki Al Amoodi** (; s. 20. syyskuuta 1991 Riad, Saudi-Arabia) on saudiarabialaissyntyinen arabiemiirikuntalainen jalkapalloilija, joka edustaa kotimaansa pääsarjassa pelaavaa Al Ain FC:tä. Vasenjalkainen Abdulrahman on pelipaikaltaan hyökkäävä keskikenttäpelaaja. Hän kuuluu myös Yhdistyneiden arabiemiirikuntien jalkapallomaajoukkueeseen.

## Seurajoukkueura
Saudi-Arabiassa syntynyt Abdulrahman aloitti pelaamisen paikallisessa Al-Hilalissa. Hän edusti seuraa vuodet 2000–2005. Abdulrahman muutti perheensä kanssa vuonna 2005 Yhdistyneihin arabiemiirikuntiin ja Omar liittyi vuonna 2007 Al Ain FC:n juniorijoukkueisiin. Debyytti seuran ykkösjoukkueen paidassa tapahtui tammikuussa 2009. Elokuussa 2012 Abdulrahman kävi testissä Englannin valioliigan suurseurassa Manchester Cityssä. Nykyisin Abdulrahman kuuluu seuran avainpelaajiin ja pelaa numerolla 10. Hän on voittanut maansa pääsarjan kahdesti, kausilla 2011–2012 ja 2012–2013. Vuonna 2013 Abdulrahman valittiin maansa vuoden pelaajaksi.

## Maajoukkueura
Abdulrahman on pelannut Yhdistyneiden arabiemiirikuntien nuorten maajoukkueissa. Hän debytoi Yhdistyneiden arabiemiirikuntien jalkapallomaajoukkueessa vuonna 2010. Samana vuonna hän voitti hopeaa Aasian kisoista Kantonista. Abdulrahman pelasi maajoukkueen paidassa myös vuoden 2011 Aasian-mestaruuskilpailuissa sekä vuoden 2012 kesäolympialaisissa Lontoossa, jossa hän pelasi vakuuttavasti. Abdulrahman kuuluu maansa joukkueeseen myös vuoden 2015 Aasian-mestaruuskilpailuissa.

## Lähteet
* 
* http://www.national-football-teams.com/player/41194/Omar_Abdulrahman_Al_Amoodi.html
Kreikan hallitus

**Kreikan hallitus** () on Kreikassa ylintä toimeenpanovaltaa käyttävä elin. Hallituksen on nautittava Kreikan parlamentin luottamusta. Hallituksen nimittää Kreikan presidentti ja sitä johtaa pääministeri.

Hallitus kokoontuu parlamentin tavoin Kreikan parlamenttitalossa Ateenan keskustassa.

## Viimeaikaiset hallitukset

* Samarásin hallitus (21. kesäkuuta 2012 – 27. tammikuuta 2015)
* Tsíprasin I hallitus (27. tammikuuta 2015 – 27. elokuuta 2015)
* Tsíprasin II hallitus (21. syyskuuta 2015 – 8. heinäkuuta 2019)
* Mitsotákisin I hallitus (8. heinäkuuta 2019 – 25. toukokuuta 2023)
* Sarmásin virkaatekevä hallitus (25. toukokuuta 2023 – 27. kesäkuuta 2023)
* Mitsotákisin II hallitus (27. kesäkuuta 2023 –)

## Katso myös

* Luettelo Kreikan ministeriöistä

## Lähteet
A. E. W. Mason

**Alfred Edward Woodley Mason**, tunnettu nimellä **A. E. W. Mason**, (7. toukokuuta 1865 Dulwich, Lontoo – 22. marraskuuta 1948 Lontoo) oli brittiläinen kirjailija. 

Mason opiskeli Dulwich Collegessa ja Oxfordin Trinity Collegessa, josta valmistui 1888. Hänen ensimmäinen romaaninsa *A Romance of Wastdale* julkaistiin 1895. Hän kirjoitti kirjailijanuransa aikana yli 20 romaania sekä muutaman näytelmän ja novellikokoelman. Vuonna 1906 Mason valittiin parlamenttiin Coventrysta, mutta hän oli parlamentin jäsen vain yhden kauden eroten seuraavien vaalien yhteydessä 1910. Ensimmäisen maailmansodan aikana hän palveli armeijassa toimien tiedustelu-upseerina sekä Meksikossa että Espanjassa, joihin hän loi vastavakoiluverkkoja ja yleni majurin arvoon sodan loppuun mennessä. Mason kirjoitti myös ei-fiktiivisen kirjan Francis Draken elämästä ja häneltä jäi kesken amiraali Robert Blakesta kertova teos. Hän kuoli vuonna 1948. Hänelle oli tarjottu ritarinarvoa, mutta hän kieltäytyi todeten aatelisarvon merkitsevän vähän lapsettomalle miehelle.

Hänet tunnetaan parhaiten teoksestaan *The Four Feathers* (1902), joka on kuvattu elokuvaksi seitsemän kertaa. Kirja kertoo Harry Faversham -nimisestä nuoresta upseerista, joka eroaa palveluksesta juuri kun hänen yksikkönsä lähetetään sotaretkelle kukistamaan Egyptissä noussutta kapinaa. Hänen kolme toveriaan ja morsiamensa Ethne antavat Harrylle kukin valkoisen sulan pelkuruuden merkiksi. Harry päättää pelastaa kunniansa tekemällä tekoja, joiden ansiosta hän voi palauttaa sulat niiden antajille ja hän matkustaa Pohjois-Afrikkaan. Tarina on kuvattu elokuvaksi nimellä *The Four Feathers* kuusi kertaa ja lisäksi vuonna 1955 ilmestyi *[[Myrsky yli Niilin]]*, joka pohjautuu romaanin tarinaan. Viimeisin versio *[[Valkoinen sulka (elokuva)|Valkoinen sulka]]* sai ensi-iltansa 2002 ja sen pääosassa oli Heath Ledger.

Masonin suomennettuja teoksia ovat salapoliisiromaanit *[[Villa Rosen murhenäytelmä]]* (1910) ja *[[Myrkkynuoli]]* (1924). Romaanit kertovat hänen luomansa hahmon ranskalaisen tarkastaja Hanaudin edesottamuksista.
Rasen-Antholz

**Rasen-Antholz** (; myös nimillä *Antholz-Anterselva*, *Anterselva* tai *Antholz*) on kunta Trentino-Etelä-Tirolin autonomisella alueella ja Etelä-Tirolin maakunnassa Pohjois-Italiassa lähellä Itävallan rajaa.

Rasen-Antholzin asukkaista 98&nbsp;prosenttia puhuu äidinkielenään saksaa. Marraskuussa 2010 kunnassa oli 2&nbsp;871 asukasta. Pinta-ala on 121,1 neliökilometriä. 

Rasen-Antholz on tunnettu talviurheilualue, etenkin ampumahiihtopaikkakuntana. Siellä on järjestetty lajin maailmanmestaruuskilpailut vuosina 1975, 1976, 1983, 1995, 2007 ja 2020. Paikkakunnalla on myös jokavuotinen ampumahiihdon maailmancupin osakilpailu.

## Lähteet
* http://www.comune.rasunanterselva.bz.it/system/web/default.aspx
* http://www.antholz.com/en/

### Viitteet

## Aiheesta muualla
Risto Leppänen (pappi)

**Risto Samuli Leppänen** (s. 7. huhtikuuta 1977 Vantaa) on teologian tohtori, joka työskentelee Liedon seurakunnan kirkkoherrana.
 
Aikaisemmin Risto Leppänen on toiminut pappina Kontiolahden ja Liedon seurakunnissa sekä lisäksi tuntiopettajana Helsingin yliopiston teologisessa tiedekunnassa. Risto Leppäsen väitöskirja *Pappi ja Raamattu* vuodelta 2010 käsittelee Suomen evankelis-luterilaisen kirkon pappien raamattunäkemyksiä.

Leppänen on aiemmin toiminut myös Mikael Agricola -seuran hallituksen jäsenenä. Risto Leppäsen puoliso on Turun piispa Mari Leppänen.

## Teokset
* 
* 
* 
* 

## Lähteet

## Aiheesta muualla
* Väitöstutkimus: Papit haluavat irtautua fundamentalistisesta raamatuntulkinnasta 
* 
* Väitöskirja paljastaa eroja nais- ja miespappien raamattunäkemyksissä
Mérignac (Gironde)

**Mérignac** [meʁiˈɲak] on Ranskan kunta Akvitanian hallintoalueella Gironden departementin Bordeaux’n arrondissementissa. Kunta on Bordeaux’n kaupungin suurin esikaupunki, ja siellä sijaitsee Bordeaux’n lentoasema. Vuoden 2012 väestölaskennan mukaan Mérignac’ssa oli 66&nbsp;660 asukasta.

## Aiheesta muualla
Le Tampon

**Le Tampon** [lə tɑ̃pɔ̃] on kunta ja kaupunki Ranskalle kuuluvalla Réunionin merentakaisella hallintoalueella. Se sijaitsee Réunionin saaren eteläosan sisämaassa ja on saaren neljänneksi suurin kaupunki. Vuoden 2012 väestölaskennan mukaan Le Tamponissa oli 75&nbsp;631 asukasta.

Kaupungissa on muun muassa tulivuorimuseo ja sieltä järjestetään retkiä läheiselle Piton de la Fournaise‎ -tulivuorelle. Le Tamponissa on yksi Réunionin yliopiston kuudesta kampuksesta, jolla voi opiskella yhteiskunta- ja ympäristötieteitä.

Kaupungin nimi tulee ilmeisesti malagassinkielen sanasta *tampony* tai *tampona*, joka merkitsee näköalapaikkaa josta näkyy kauas.

## Lähteet

## Aiheesta muualla
Sant Feliu de Guíxols

**Sant Feliu de Guíxols** () on kunta Baix Empordàn comarcassa, Gironan maakunnassa, Espanjassa. Se sijaitsee Välimeren rannalla, keskellä Costa Bravaa, Katalonian itsehallintoalueella. Vuonna 2021 kunnassa oli 22&nbsp;210 asukasta.

Sant Feliu de Guíxols on merkittävä lomakeskus. Sen tunnettavuutta on lisännyt osaltaan Carmen Cervera, joka on omistanut siellä loma-asunnon vuosikymmeniä ja ajoi museon perustamista vuonna 1723 rakennettuun benediktiiniläisluostariin.

## Lähteet

## Aiheesta muualla
Leihunvaara

**Leihunvaara** on vaara Kajaanissa. Se sijaitsee Kuluntalahden itäpuolella, ja sen korkeus on 278 metriä.

## Lähteet
Călărași (Moldova)

**Călărași** () on kaupunki Moldovan keskiosissa ja Călărașin piirin hallintokeskus. Se sijaitsee R1-maanteitse 50 kilometriä Moldovan pääkaupunki Chișinăusta luoteeseen. Moldovan rautateiden päärata pääkaupunki Chișinăusta Romanian vastaisen rajan risteysasema Ungheniin kulkee Călărașin kautta.  Pääkaupunkiin kulkee päivittäin useampi reittitaksivuoro; matka kestää noin 1,5 tuntia.

Kaupungin väkiluku oli vuoden 2014 alussa noin 16&nbsp;600 ja koko Călărașin piirin 78&nbsp;500. Kaupungin väkiluku oli kasvanut noin kahdella tuhannella vuosikymmenessä, sillä vuonna 2004 asukkaita oli 14&nbsp;516.

Kaupungin nimi on vanha hevosmiestä tarkoittava sana. Legendan mukaan ruhtinas Tapani III (Stefan cel Mare) komensi ottomaaneja vastaan käymän taistelun yhteydessä hevosmiehet vartioon paikkakunnalle. Turkkilaisten hyökkääjien tullessa syntyneessä taistelussa hevosmiehet pitivät puolensa henkensä kaupalla ja lopulta ottomaanit joutuivat perääntymään.

Neuvostoliiton hajoamisen jälkeisestä, 1990-luvun lamasta muistuttavan, osin rapistuneen kaupungin keskustassa on pieni, kuuden huoneen hotelli. Paikkakunnalla toimii Divin-konjakkitehdas.


Cemetery in Calarashi.jpg|Näkymä kaupunkiin hautausmaan yli.
Church in Calarashi.jpg|Kirkko.
  
## Lähteet

## Aiheesta muualla